

ประกาศกระทรวงการคลัง

เรื่อง อัตราแลกเปลี่ยนเงินตราต่างประเทศเป็นเงินตราไทยตามมาตรา 9 แห่งประมวลรัษฎากร (ฉบับที่ 2)

 อาศัยอำนาจตามความในมาตรา 9 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 8) พ.ศ. 2494 กระทรวงการคลังขอประกาศอัตราแลกเปลี่ยนเงินตราต่างประเทศเป็นเงินตราไทย เพื่อปฏิบัติการตามลักษณะ ๒ แห่งประมวลรัษฎากร ดังต่อไปนี้

 ข้อ ๑ ให้เพิ่มความต่อไปนี้เป็นข้อ 4 ของประกาศกระทรวงการคลัง เรื่อง อัตราแลกเปลี่ยนเงินตราต่างประเทศเป็นเงินตราไทยตามมาตรา 9 แห่งประมวลรัษฎากร ลงวันที่ 8 กุมภาพันธ์ พ.ศ. 2548

 “ข้อ 4 ให้ใช้อัตราแลกเปลี่ยนเงินตราตามอัตราอ้างอิงประจำวันที่ธนาคารแห่งประเทศไทยประกาศไว้ในการคำนวณเงินตราต่างประเทศเป็นเงินตราไทยสองวันทำการก่อนวันนำส่งเงินภาษี
สำหรับการนำส่งเงินภาษีตามมาตรา ๓ ปัณรส แห่งประมวลรัษฎากร”

 ข้อ ๒ ประกาศนี้ให้ใช้บังคับตั้งแต่วันที่ 17 กรกฎาคม พ.ศ. 2563 เป็นต้นไป

ประกาศ ณ วันที่ 25 กันยายน พ.ศ. 2563

 สันติ พร้อมพัฒน์

(นายสันติ พร้อมพัฒน์)

รัฐมนตรีช่วยว่าการฯ รักษาราชการแทน

รัฐมนตรีว่าการกระทรวงการคลัง